stanford-oval/wikipedia huggingface dataset:
דייוויד זינמן

| --- | --- |

 לידה:  9 ביולי 1936 (בן 88) ניו יורק, ארצות הברית 
 מוקד פעילות:  ארצות הברית, שווייץ 
 מקום לימודים:  אוניברסיטת מינסוטה, קונסרבטוריון אוברלין, תיכון לגארדיה 
 סוגה:  מוזיקה קלאסית 
 כלי נגינה:  כינור 
 חברת תקליטים:  Telarc International Corporation, סוני קלאסיקל, פיליפס רקורדס, RCA רקורדס, Arte Nova Classics 
 פרסים והוקרה:  פרס אקו קלאסיק למנצח השנה (2015)  פרס גראמי לאלבום הקלאסי הטוב ביותר (1997)  פרס גראמי לסולן הטוב ביותר (עם תזמורת) (1997)  אביר מסדר האמנויות והספרות 
 www.davidzinman.org
 פרופיל ב-IMDb
 
דייוויד זינמן (באנגלית: David Zinman; נולד ב-9 ביולי 1936 בניו יורק) הוא מנצח אמריקאי.
קריירה > השנים הראשונות

אחרי לימודי כינור בגיל צעיר בקונסרבטוריון אוברלין, למד תאוריה וקומפוזיציה באוניברסיטת מינסוטה וניצוח בטנגלווד. אחר עבד במיין עם פייר מונטה (1958 - 1962) והיה עוזרו מ-1961 עד 1964. זינמן היה מנצח ראשי של התזמורת הקאמרית ההולנדית משנת 1965 עד 1977, מנהל מוזיקלי של התזמורת הפילהרמונית של רוצ'סטר משנת 1974 עד 1985 ומנצח ראשי של התזמורת הפילהרמונית של רוטרדם משנת 1979 עד 1982.
אחרי שנתיים כמנצח אורח ראשי, התמנה זינמן למנהל מוזיקלי של תזמורת בולטימור בשנת 1985, משרה שבה כיהן עד 1998. עם תזמורת זו עשה הקלטות חשובות (ביניהן סדרת הסימפוניות של שומאן והרבה מוזיקה אמריקאית) והפך הרכב אזורי למוסד אמריקאי מן השורה הראשונה. לכשרונותיו המוזיקליים תרמו גם נועם הליכות, מחויבות עמוקה לחינוך מוזיקלי וקשרים בקהילה, שימוש יעיל באמצעי התקשורת ויכולת ללגלג על עצמו בהומור ("אני מל ברוקס של הכינור", הצהיר פעם).
זינמן הופיע גם עם תזמורות מובילות ובפסטיבלים בארצות הברית, קנדה ואירופה. הוא ניצח על ביצועי בכורה רבים מספור בבולטימור ובמקומות אחרים, ביניהם יצירות משל אדמס, בולקום, דניאלפור, דוהרטי, קרניס, קירשנר, ראוס וטורקה. הניצוח שלו על הסימפוניה השלישית של הנריק גורצקי עם הסינפונייטה של לונדון היה רב-מכר בינלאומי. זינמן התמנה למנהל מוזיקלי של תזמורת טונהאלה בציריך בשנת 1995 ובשנה שלאחריה התמנה למנהל מוזיקלי של פסטיבל המוזיקה ובית הספר של אספן וקיבל את פרס פיבודי מאוניברסיטת ג'ונס הופקינס. זינמן סיים את תפקידו בתזמורת טונהאלה בשנת 2014.
קריירה > כיום

זינמן השלים עם תזמורת טונהאלה את הקלטת הסימפוניות של בטהובן (2004) ואת הפתיחות של בטהובן (2005) על גבי תקליטורים. הקלטות אלה נהנו משבחים בחוגי מוזיקה נרחבים. הרפרטואר המוקלט שלו מוסיף לגדול בד בבד עם שמה הבינלאומי של התזמורת השווייצרית.
אחרי השלמת מחזור בטהובן, שכלל גם את המיסה סולמניס, הקונצ'רטו המשולש, הקונצ'רטי לפסנתר והקונצ'רטו לכינור בעונת 2005–2006, זינמן מתחיל להקליט את יצירותיו של מאהלר עם תזמורת טונהאלה. שני הקונצרטים שלו עמה בסדרת קונצרטי הפרומס של ה-BBC, האחרון
בשנת 2005, התקבלו בהתלהבות והקונצרט המאוחר יותר שודר בטלוויזיה בבריטניה והציג את בקיאותו המוזיקלית, את רבגוניות פרשנותו ואת שליטתו המרשימה, אם גם ללא הבלטה, בכל היבט של התזמורת ונגינתה.
דייוויד זינמן חי בניו ג'רזי, ארצות הברית ובציריך, שווייץ. נוסף לקונצרטים והקלטות עם תזמורת טונהאלה, שהאריכה את החוזה שלו כמנהל מוזיקלי עד 2010, הוא מנצח על רוב התזמורות המובילות בעולם, ביניהן, לאחרונה, התזמורת הסימפונית של וינה, התזמורת הסימפונית של שיקגו, הפילהרמונית של ניו יורק והפילהרמונית של ברלין. בשנת 1993 ניצח על התזמורת לגרסה המוסרטת של הפקת מפצח האגוזים בבלט ניו יורק סיטי, למוזיקה של צ'ייקובסקי והכוראוגרפיה של ג'ורג' בלנשין.
בינואר 2006 קיבל דייוויד זינמן את פרס תיאודור תומאס מאת אגודת המנצחים.
דייוויד טומלינסון

| --- | --- |
דייוויד טומלינסון ב"מרי פופינס"
דייוויד טומלינסון ב"מרי פופינס"
 לידה:  7 במאי 1917 אוקספורדשייר, בריטניה
 פטירה:  24 ביוני 2000 (בגיל 83) וסטמינסטר, בריטניה
 מדינה:  הממלכה המאוחדת 
 תקופת הפעילות:  1940–1980 (כ־40 שנה)
 מקום לימודים:  בית הספר טונברידג' 
 צאצאים:  דייוויד טומלינסון 
 מספר צאצאים:  4 
 פרסים והוקרה:  אגדות דיסני (2002) 
 פרופיל ב-IMDb
 
דייוויד טומלינסון (באנגלית: David Tomlinson;‏ 7 במאי 1917 – 24 ביוני 2000) היה שחקן קולנוע וטלוויזיה בריטי שהתפרסם בעיקר בהופעותיו בסרטי אולפני דיסני ועל כך זכה לאחר מותו בפרס אגדת דיסני ב-2002.
ביוגרפיה

טומלינסון נולד בהנלי על התמזה (אנ') באוקספורדשייר. סרטו הראשון היה "חתונה שקטה" (1941) ובאותה שנה השתתף בתפקיד קטן בסרט פימפרנל סמית לצידו של לסלי הווארד. במלחמת העולם השנייה שירת כקציין בחיל האוויר המלכותי.
לאחר המלחמה השתתף בסרטים בריטים כמו "סוס העץ" (1950) שמבוסס על סיפור אמיתי של בריחת שבויים בריטים ממחנה שבויים גרמני. לאחר מכן שיחק בסרטי קומדיה בריטיים כמו "הכל בשביל מרי" (1955) שלושה בסירה אחת (1956) ו"במעלה הנחל" (1958).
פרסומו העיקרי של טומלינסון היה בהופעותיו בתפקידים ראשיים בכמה סרטים מצליחים של אולפני וולט דיסני:
מרי פופינס (1964) – בתור ראש המשפחה, הבנקאי ג'ורג' בנקס.
המיטה המעופפת (1971) – בתור הקוסם פרופסור בראון.
החיפושית השובבה (1968) – בתור סוחר המכוניות פיטר ת'ורונדייק שמנסה בכל כוחו ותעלוליו לנצח את יריבו ג'ים דאגלס (דין ג'ונס) במרוצי מכוניות.
סרטו האחרון היה הקומדיה "העלילה השטנית של פו מנצ'ו" (1980) שהיה גם סרטו האחרון של פיטר סלרס.
הוא גם שיחק בטלוויזיה ב"הוואי חמש-אפס" ועוד.
משפחה

טומלינסון נישא בספטמבר 1943 למרי לינדסי הידינג, אלמנת מלחמה עם שני ילדים. היא התאבדה עם שני ילדיה בדצמבר 1943 בנפילה מקומה 15 במלון בניו יורק. ב-1953 נישא לאודרי פרימן והם נשארו נשואים 47 שנה עד למותו, ונולדו להם ארבעה בנים.  אחד מבניו הוא עם מוגבלות (אוטיזם)  .
הוא מת משבץ מוחי בגיל 83 ונקבר באחוזת המשפחה בבקינגהאמשייר.
פילמוגרפיה נבחרת

פימפרנל סמית (1941)
סוס העץ (1950)
שלושה בסירה אחת (1956)
טום ג'ונס (1963)
מרי פופינס (1964)
החיפושית השובבה (1968)
המיטה המעופפת (1971)
ילדי המים (דיבוב) (1978)
העלילה השטנית של ד"ר פו מנצ'ו (1980)
ה'רצ"ב

ה'רצ"ב (5,292) ובקיצור רצ"ב – היא שנה עברית  אשר החלה ביום א' בתשרי, אור ל-12 בספטמבר 1531 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1532.
המולד של תשרי חל ביום שני, 19 שעות ו-917 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנת שמיטה, ושנת 10 במחזור העיבור ה-279. תקופת ניסן שבשנה זו היא תחילת שנת 28 (סימנה כחיבז) במחזור השמש ה-190.
שנה זו היא שנת 1,463 לחורבן הבית, ושנת 1,843 לשטרות.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
האירוסים - זמרי בית אלפא

| --- | --- |

 מקום הקמה:  בית אלפא 
 תקופת הפעילות:  מ-1977 
 סוגה:  זמר עברי 
 
האירוסים זמרי בית אלפא היא להקת הזמר של קיבוץ בית אלפא, המתמקדת בשירים ישראלים לדורותיהם. הלהקה הוקמה ב-1977, והיא מונה 16 חברות וחברים. המנהל המוזיקלי והמעבד עוזי אסנר.
אלבומים

האירוסים זמרי בית אלפא (1983)
האירוסים זמרי בית אלפא - תקליט שני (1987)
האירוסים שרים (1995)
סוד הגעגוע (2012)
השיר שנשאר (2021)
חברי הלהקה

עמרי אורן
שולה אליוט
איציק (יצחק) אלקוני
אלה בהט
נטע בן-רעי
סימה בר
גדעון ברקני
בנצי הורוביץ
הדר ויטמן-ברעם
לאה טוכמן
רונית טמיר
חגית לירון
חיים עינב
עמוס רובל
טל שיזף
רמי תמרי
חברי הלהקה > חברים לשעבר שהשתתפו באלבומים

יאיר אטינגר
אסתי אייל גולני
עפרה בהט
מיכה הדס
יעל הלפרין
גילה זלצר
שרון זלצר
איקי טוכמן
עודד ירון
נעמה לימון
אפרת מיטל
דודיק מנדלסון
מייקל עופר
רחל פאר
יונתן פלד
ישראל פסח
גיתי צין
טלילה קמבר
דובי שושני
הערות שוליים

↑  "האירוסים" מבית אלפא, באתר www.hagilboa.org.il
↑  בהדרכת רפי פסחזון
↑  אתר הספרייה הלאומית, ערך: אלדמע גיל, ("רעי הטוב", (תווים), 4 קולות ,עיבוד אלדמע גיל, יוצרת תלמה אליגון-רוז, ), ("שירים עד שנמות", (תווים), עיבוד אלדמע גיל, יוצרת תלמה אליגון-רוז), עמוד 57, ארכיון, סדרה B.
↑  האירוסים אצל דן שילון, באתר YOU TUBE, ‏29 בנובמבר 2020
| --- | --- |
בקרת זהויות :  NLI: 987007307225505171
דאון גימלי

| --- | --- |

 תאריך:  23 ביולי 1983
 מיקום:  נמל התעופה גימלי, גימלי, מניטובה, קנדה
 גורם:  חוסר דלק ותפעול שגוי
 קואורדינטות:  50°37′44″N 97°02′38″W﻿ / ﻿50.62889°N 97.04389°W﻿ / 50.62889; -97.04389
 הרוגים:  0
 פצועים:  10 (בשעת הפינוי)
 נעדרים:  0
 ניצולים:  69 (כולם)
 המעורבים באסון

כלי טיס
 כלי טיס:  בואינג 767-233
 מספר זנב:  C-GAUN
 מוצא:  נמל התעופה הבינלאומי מונטריאול-פייר אליוט טרודו, מונטריאול
 יעד:  נמל התעופה הבינלאומי אדמונטון, אדמונטון
 חניות ביניים:  נמל התעופה הבינלאומי אוטווה מקדונלד קרטייה, אוטווה
 מפעיל:  אייר קנדה
 אנשי צוות:  8
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גימלי(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גימלי(למפת מניטובה רגילה) ויניפג ברנדון צ'רצ'יל תומפסון וינקלר אונטריו מפרץ הדסון נונאווט ט. צמ. ססק. ארצות הבריתגימלי(למפת מניטובה מוגדלת) ויניפג ברנדון צ'רצ'יל תומפסון וינקלר אונטריו מפרץ הדסון נונאווט טרי. צפ. מע. ססקצ'ואן ארצות הבריתגימלי
 
דאון גימלי (באנגלית: The Gimli Glider), או טיסה 143 של אייר קנדה הוא השם שניתן לתקרית תעופה חמורה שאירעה ב-23 ביולי 1983. במהלך טיסת אייר קנדה 143, אזל הדלק למטוס נוסעים מסוג בואינג 767, בשל חישוב שגוי, בעקבות מעבר לשיטה המטרית. המטוס, שהיה בגובה של 41,000 רגל (כ-12 קילומטר) מעל קנדה, דאה לנחיתת חירום בשדה תעופה נטוש סמוך לעיירה גימלי במניטובה שבקנדה.
מהלך הטיסה > ההכנות לטיסה

במטוסי בואינג 767 יש מערכת אוטומטית המפקחת על תדלוק המטוס ומספקת לטייס נתונים על כמות הדלק במטוס (Fuel Quantity Indication System, ובקיצור: FQIS). במטוס שבאירוע הייתה תקלה במערכת ה-FQIS שהייתה ידועה לצוות הקרקע בעת ההכנות לטיסה. על כן, אנשי האחזקה של חברת התעופה מדדו את כמות הדלק באופן ידני, בעזרת מוט טבילה מיוחד (בדומה למדידת כמות שמן המנוע במכונית) ומצאו שיש במטוס 11,525 ליטר דלק.
את נתוני הדלק של בואינג 767 היה צריך להזין למחשב המטוס ביחידות של קילוגרמים, בניגוד לשאר המטוסים של אייר קנדה באותה תקופה, אליהם הוזנו נתוני הדלק בפאונדים. אנשי צוות התחזוקה הזינו למחשב המטוס את הערך השגוי 20,400 קילוגרם, אליו הגיעו לאחר שבנוסף להכפלה בצפיפות הדלק (0.803 קילוגרם/ליטר), הכפילו שלא לצורך ב-2.205 כדי להמיר מקילוגרמים לפאונדים. כך, אף על פי שבמטוס היו רק 9,255 ק"ג של דלק, כמות שלא הספיקה עבור הטיסה בנתיב המתוכנן שבין מונטריאול לאדמונטון שבקנדה, מחשב המטוס נתן חיווי שיש במטוס די דלק לשם ביצוע הטיסה.
הן הטייסים והן צוות התדלוק פקפקו בנתונים, אך לאחר שביצעו את החישוב שלוש פעמים וקיבלו בכל פעם אותה תוצאה, החליט הקברניט פירסון לצאת לדרך. טיסה 143 המריאה לקטע הראשון, ממונטריאול לאוטווה. כשנחתה נמדדה כמות הדלק שוב, ליתר ביטחון, וגם הפעם הוזנו הנתונים בפאונדים. מכיוון שקטע הטיסה ממונטריאול לאוטווה הוא קצר יחסית, הטעות לא נתגלתה, והמטוס המריא לחלק השני של הטיסה, מאוטווה לאדמונטון.
מהלך הטיסה > היכבות המנועים

בגובה 41,000 רגל מעל אגם רד שבאונטריו (בערך באמצע הטיסה), צלצלה מערכת האזהרה ארבע פעמים, וחיוותה כי ישנה בעיית לחץ דלק בצד שמאל. הטייסים חשבו שמשאבת דלק כשלה, וכיבו אותה. המחשב חיווה כי נותר עוד דלק רב, אבל כאמור הנתון היה שגוי. לאחר מספר דקות נשמעה אזהרה שנייה, והטייסים החליטו לסטות מהמסלול לכיוון ויניפג שבמניטובה. תוך מספר שניות כבה המנוע השמאלי, והם התכוננו לנחיתה חד-מנועית.
במהלך ניסיונותיהם להצית מחדש את המנוע, לתקשר עם פקחי הטיסה בוויניפג ולהודיע על נחיתת חירום, נשמעה מערכת האזהרה, הפעם בצליל "בונג" מתמשך. את הצליל הזה אנשי הצוות לא שמעו מעולם, גם לא באימונים. זו הייתה התרעה שפירושה "כל המנועים כבו". לאחר מספר שניות כבה גם המנוע הימני.
מהלך הטיסה > נחיתת האונס

מערכת האוויוניקה בבואינג 767 מבוססת על עקרון "קוקפיט הזכוכית", שבו מסכי תצוגה דיגיטליים מחליפים את התצוגות האנלוגיות. רוב המכשור הפסיק לפעול כיוון שאת הזרם החשמלי סיפקו מנועי המטוס. אחד המכשירים שכבו היה מחוון הטיפוס האנכי, שהיה יכול לסייע לטייסים לדעת מהי מהירות השקיעה ועל כן כמה רחוק יוכלו לגלוש.
המנועים גם סיפקו זרם למערכות ההידראוליות, שבלעדיהן מטוס בגודל של בואינג 767 לא יכול לתמרן. אולם מתברר שמהנדסי בואינג תכננו פתרון למצב שכזה והוסיפו למטוס טורבינת-מגח שקופצת החוצה באופן אוטומטי בצד המטוס, ומשתמשת במהירות השיורית של המטוס כדי לסובב מדחף המניע גנרטור שמספק למערכות ההידראוליות די חשמל כדי שאפשר יהיה לשלוט עליהן.
פירסון גרם למטוס לדאות במהירות של 220 קשר - הניחוש הטוב ביותר שלו לגבי המהירות האופטימלית. טייס-המשנה קווינטל החל לבצע חישובים כדי לראות אם יצליחו להגיע לוויניפג. לצורך החישוב השתמש בנתונים מאחד ממכשירי הגיבוי המכניים ובנתוני המרחק שסיפקו פקחי הטיסה בוויניפג, באמצעות מדידת המרחק שעבר הד המטוס על מסכי המכ"ם שלהם. המטוס איבד 15,000 רגל לאורך 10 מייל ימי (18.5 ק"מ), מה שנתן יחס גלישה של בערך 11:1, ולאור נתון זה הגיעו פקחי הטיסה וקווינטל למסקנה שהטיסה לא תצליח להגיע לוויניפג.
בנקודה זו בחר קווינטל את גימלי, הבסיס שבו שירת בחיל האוויר הקנדי, כנקודת הנחיתה. קווינטל לא ידע שמאז שירותו הצבאי הפך גימלי לאתר אזרחי. באותו יום נערך על המסלול מרוץ מכוניות. בנוסף, האזור היה מלא במכוניות ובמבקרים לרגל יום משפחות.
במהלך ההתקרבות פתח קווינטל את כן הנסע הראשי בעזרת "הפלת כבידה" (כלומר, פתיחה ללא מנוע חשמלי אלא בעזרת משקל כן הנסע והתנגדות הרוח), אך גלגל החרטום לא ננעל. מהירות המטוס הלכה ופחתה מה שהפחית את הזרם שסיפקה טורבינת המגח, והפך את השליטה במטוס קשה יותר ויותר. ככל שהתקרבו התברר שהיו גבוהים מדי, ופירסון ביצע תמרון המכונה "החלקה הצידה", כדי להגביר את הגרר שלהם ולהנמיכם. ברגע שגלגלי המטוס נגעו במסלול, הטייסים דרכו בכוח על הבלמים, מה שגרם להתפוצצותם של חלק מהצמיגים. המטוס נחת כשהוא מחליק על גחונו הקדמי, ששפשף את המסלול. הוא נעצר כשחרטומו מושפל מטה במרחק של כמה עשרות מטרים מאירועי "יום המשפחה" שבקצה המסלול.
אף אחד לא נפצע במהלך הנחיתה, אבל מספר אנשים נפצעו קל במהלך היציאה מהמגלשה האחורית, שהייתה קצרה וכמעט אנכית בגלל זנב המטוס המוגבה. שרפה קטנה פרצה באזור החרטום, אבל נהגי מרוץ שמיהרו להגיע עם מטפים הצליחו לכבותה. הפצועים טופלו על ידי רופא שעמד להמריא מהמסלול השני של גימלי, שעדיין היה בשימוש מועדון תעופה וצנחנים. בחקירת המקרה חישבו ומצאו שאם המטוס לא היה נוחת כשגחונו הקדמי משפשף את המסלול ובולם אותו, המטוס היה נעצר רחוק יותר וגורם לפגיעה חמורה באנשים שהיו על המסלול, ובכך למעשה אי נעילת גלגל החרטום הצילה אנשים רבים.
חזרה לשירות

מכונאים שנשלחו למקום תיקנו את הנזק הקל תוך זמן קצר, והמטוס המריא מגימלי לאחר יומיים (באופן אירוני, אחת מקבוצות המכונאים, שנסעה לגימלי ברכב עמוס ציוד, נתקעה באמצע הדרך מחוסר דלק). המטוס תוקן באופן מלא תוך מספר שבועות וחזר לשירות. "דאון גימלי", שמספר הרישוי שלו היה C-GAUN, המשיך לטוס עד שהוצא משירות בצי המטוסים של אייר קנדה בינואר 2008. נכון לשנת 2020 הוא נמצא באחסנה בבית הקברות למטוסים "מוהבי" בארצות הברית, כשהוא מפורק כמעט לחלוטין.
שני הטייסים מהטיסה המקורית כיבדו בנוכחותם את הטיסה האחרונה של המטוס.
בתרבות הפופולרית

פרק בעונה 5 של הסדרה "תעופה בחקירה" הופק על הטיסה.
ראו גם

טיסה 236 של אייר טראנסט
מעבר לשיטה המטרית
הערות שוליים

↑  לפי סרט של נשיונל ג'יאוגרפיק על המקרה
↑  C-GAUN Air Canada Boeing 767-200, www.planespotters.net (באנגלית)
↑  Storied 'Gimli Glider' on final approach, January 24, 2008, The Globe and Mail, Canada
המטוס כפי שנראה לאחר נחיתת החירום
המטוס כפי שצולם ב-2008
דייוויד טיגר

| --- | --- |
אין תמונה חופשית
 לידה:  11 בינואר 2005 (בן 19) דרום אפריקה יוהנסבורג, דרום אפריקה 
 ספורט
 ענף ספורט:  קריקט 
 
דייוויד טִיגֶר (באנגלית: David Teeger; נולד ב-11 בינואר 2005) הוא שחקן קריקט יהודי-דרום אפריקאי, המשחק בנבחרת דרום אפריקה בקריקט עד גיל 19 (אנ').
קריירה

ב-28 בספטמבר 2023 הופיע טיגר לראשונה במשחק קריקט מסוג List A (אנ'), במדי הקבוצה סאות' אפריקה אמרג'ינג פליירז. היה זה משחקה מול נורת'רן קייפ (אנ') במסגרת גביע ה-CSA לקריקט יום-אחד 2023 (אנ'). במשחק, שבו הוצב בעמדה מספר שלוש, הוא הגיע להישג של מחצית המאה (half-century) נקודות עבור נבחרתו, כשצבר 51 נקודות ב-69 הגשות, כולל "שש" ו"ארבע".
קריירה > הדחתו מתפקיד הקפטן

באוקטובר 2023 זכה טיגר בפרס "הכוכב העולה" במסגרת טקס פרסי ההישג היהודי (Jewish Achiever) שעורך תאגיד הבנקאות הדרום אפריקאי Absa Group (אנ'). בנאום קבלת הפרס, על רקע מלחמת חרבות ברזל, הוא ביקש להקדיש את זכייתו לישראל ולחייליה, ואמר "הכוכבים העולים האמיתיים הם החיילים הצעירים בישראל". בעקבות כך, קבוצת האינטרס הדרום האפריקאית "ברית הסולידריות עם פלסטין" (Palestine Solidarity Alliance) הגישה תלונה נגדו. בתגובה, איגוד הקריקט הדרום אפריקאי (CSA) הורה על עריכת בירור עצמאי כדי לקבוע האם טיגר הפר את קוד ההתנהגות של ה-CSA או של הזיכיון Central Gauteng Lions השייך לו. במסגרת הבירור עלה כי טיגר לא הפר את קוד ההתנהגות.
בדצמבר 2023, טיגר מונה לקפטן נבחרת דרום אפריקה בקריקט עד גיל 19 (אנ'), על ידי איגוד הקריקט הדרום אפריקאי (CSA). בינואר 2024, שבוע לפני תחילת אליפות העולם בקריקט עד גיל 19 (אנ'), שאותה מארחת דרום אפריקה, הודיע איגוד הקריקט הדרום אפריקאי על הדחתו של טיגר מתפקידו כקפטן הנבחרת, ובמקביל הותיר אותו בהרכב הנבחרת לאליפות העולם. בהצהרה שהוציא האיגוד, הוסבר כי "נודע לנו כי ניתן לצפות שיתקיימו הפגנות הנוגעות למלחמה בעזה באצטדיונים השונים בטורניר. כמו כן נאמר לנו כי סביר שהן תתמקדנה במחזיק בתפקיד קפטן נבחרת דרום אפריקה עד גיל 19, דייוויד טיגר, וכי ישנו סיכון שהן תסתיימנה בעימות או אף באלימות, לרבות בין קבוצות מפגינים יריבות. ל-CSA תפקיד עיקרי בהבטחת האינטרסים של כל המעורבים באליפות העולם ושלומם, והוא מחויב בהתאם לכבד את הייעוץ המקצועי מצד האחראים לבטיחותם של המשתתפים והצופים. בכל הנסיבות המקרה, ה-CSA החליט כי מוטב שדייוויד ישוחרר מתפקיד הקפטן בתקופת הטורניר. זוהי טובתם של כל השחקנים, של נבחרת דרום אפריקה עד גיל 19 ושל דייוויד עצמו". הצעד גרר ביקורת חריפה מצד אישים יהודים בדרום אפריקה, שטענו כי היא נגועה באנטישמיות.
הערות שוליים

↑  "David Teeger Profile - Cricket Player South Africa | Stats, Records, Video". ESPNcricinfo (באנגלית). נבדק ב-2024-01-12.
↑  "SA-EM vs NCAPE, CSA Provincial One-Day Challenge Division Two 2023/24, 13th Match at Pretoria, September 28, 2023 - Full Scorecard". ESPNcricinfo (באנגלית). נבדק ב-2024-01-12.
↑  Rising South African cricket star who praised IDF cleared of hate speech allegations | The Times of Israel, The Times of Israel, ‏14 בדצמבר 2023
↑  Resnick, Hanna (2023-10-26). "Rising Star Teeger shines in sport and religion". Jewish Report (באנגלית). נבדק ב-2024-01-12.
↑  "CSA statement on PSA complaint against Teeger". Cricket South Africa. 27 בנובמבר 2023. נבדק ב-14 בינואר 2024. {{cite web}}:  (עזרה)
↑  Vedan, Eshlin (12 בינואר 2024). "David Teeger: Axing of South Africa U19 cricket captain sparks antisemitism row". BBC Sport. נבדק ב-14 בינואר 2024. {{cite web}}:  (עזרה)
↑  "David Teeger to captain South Africa at 2024 Under-19 World Cup". ESPNcricinfo (באנגלית). נבדק ב-2024-01-12.
↑  Tripathi, Divy (2024-01-12). "David Teeger relieved of South Africa U19 captaincy". www.icc-cricket.com (באנגלית). נבדק ב-2024-01-12.
↑  "David Teeger removed as South Africa captain for U-19 World Cup". ESPNcricinfo (באנגלית). נבדק ב-2024-01-12.
↑  "David Teeger: Axing of South Africa U19 cricket captain sparks antisemitism row". BBC Sport. 2024-01-12. נבדק ב-2023-01-13.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד טיגר".
דפואנוס

| דפואנוס |
| --- | --- |
 השוואה אפשרית של דפואנוס לאדם  שלד של דפואנוס במוזיאון קרנגי להיסטוריה של הטבע
תקופה
אמצע אאוקן- אמצע מיוקן 42–16.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי דוב
סוג:: דפואנוס
מינים
 Daphoenus hartshorianus  Daphoenus lambei  Daphoenus ruber  Daphoenus socialis  Daphoenus transversus  Daphoenus vetus
שם מדעי
 Daphoenus ‏ליידי, 1853

דפואנוס (שם מדעי: Daphoenus) הוא סוג נכחד של יונק טורף בן למשפחה כלבי דוב. הוא חי מאמצע האאוקן עד לאמצע המיוקן שלפני 42 עד 16.3 מיליון שנה מזמננו. המאובנים שלו נמצאו באמריקה הצפונית. הם הוגדרו בידי החוקר ג'וזף ליידי ב-1853 והם היו נפוצים סביב המישורים הגדולים. המאובנים התגלו מאלברטה, קנדה בצפון עד לפלורידה וקליפורניה בדרום.
סוג זה הוא הקדום ביותר בבני משפחתו והוא היה בעל מבנה דומה לשועל או לקויוט. הוא היה בינוני בגודלו במשקל 10 עד 25 ק"ג בממוצע והיו לו רגליים חזקות אך קצרות שהתאימו לתנועה זריזה אך לא לריצה למרחקים כמו זאבים. מעריכים שטורף זה ארב בסבך לטרפו ואז האיץ לעברו וייתכן שגם ניזון מנבלות. הגולגולת שלו הגיעה לאורך 20 ס"מ והייתה בעלת ניבים גדולים ושיניים טוחנות רחבות יחסית, מבנה שהתאים לקריעת בשר. הוא הילך על הכפות הגדולות שלו שדמו לכפות דובים. בשל גודלו הקטן הוא חפר מחילות לגוריו כדי להגן עליהם מטורפים.
הדפואנוס היה אחד הפרימיטיביים בין כלבי הדוב שהיו בעלי מאפיינים הן של כלביים והן של דוביים. משפחה זו הייתה בעלת נציגים גדולים כמו האמפיקיון שהיה גדול מדוב קוטב, אך המינים הראשונים היו קטנים בהרבה. הוא התפתח לטורפים מותאמים יותר למרדף אחרי טרף כמו הדפואנודון והברכירינכוקיון (אנ').
דוד ישי

דוד (דדו) ישי (27 ביוני 1953 – 15 בפברואר 2003) היה כדורגלן ישראלי. שיחק לאורך רוב הקריירה שלו שיחק במדי מועדון בית"ר ירושלים, ושימש כקפטן הקבוצה בתקופה בה זכתה לראשונה בתולדותיה בגביע המדינה, בשנת 1976.
קריירה

ישי נולד בשכונת מלחה בירושלים להורים עולי תוניסיה. הוא החל את הקריירה בקבוצת הנוער של הפועל ירושלים, ובלט במשחק הראש שלו. אברהם לוי, מנהל בית"ר ירושלים באותם ימים, התרשם מיכולתו, והוא עבר לשחק בקבוצת הנוער של היריבה העירונית.
בעונת 1972/1973 ערך ישי את הופעתו הראשונה במדי קבוצת הבוגרים של בית"ר, ושימש בה בתפקיד קשר ימני. בהמשך שיחק כחלוץ. בעונת 1973/4 החל לשחק באופן קבוע בהרכב. בעונת 1975/1976 הוביל את הקבוצה כקפטן כאשר הגיעה למקום השני בליגה ולזכייה ראשונה בתולדותיה בגביע המדינה. בסיום העונה שלאחר מכן נפצע ישי פציעה קשה, ונאלץ לפרוש ממשחק למשך שלוש שנים.
בזכייתה של קבוצת בית"ר ירושלים בגביע המדינה השני  בעונת 1978/1979, היה חלק מסגל הקבוצה, אך לא שותף בשל פציעתו.
בעונת 1979/1980 השתקם ושב לשחק במדי בית"ר. בתום אותה עונה ירדה הקבוצה לליגה הארצית (הליגה השנייה אז), וישי עבר לשחק בקבוצת בית"ר רמלה, בה נשאר עד לסיום קריירת המשחק שלו. בסך בכל ערך ישי 162 הופעות במדי בית"ר ירושלים, במשך שבע עונות. הוא כבש לאורך השנים 17 שערים.
אחרי הפרישה

לאחר פרישתו, בשנת 1991/1992, שימש ישי בתפקיד מנהל בית"ר ירושלים למשך עונה אחת.
בשנות הארבעים לחייו לקה ישי בהתקף לב תוך כדי משחק במסגרת הליגה למקומות עבודה. מספר שנים לאחר מכן לקה בדום לב ונפטר בגיל 49.
על שמו נקראת קבוצת הוותיקים של בית"ר בשם "בית"ר נורדיה דוד ישי ירושלים". בכל שנה נערך לזכרו משחק דרבי בין ותיקי בית"ר ירושלים לבין ותיקי הפועל ירושלים, מסורת שבשנת 2015 הוחלפה במשחק בין ותיקי בית"ר ירושלים לבין בית"ר נורדיה ירושלים.
תארים

גביע המדינה: 1975/1976
אלוף האלופים: 1975/1976
הערות שוליים

↑  רון עמיקם, מאיר גבאי, רוני דיאון, אני אוהב אותך בית"ר – תולדות בית"ר ירושלים, פרק שביעי, דוד ישי - הקפטן שעשה היסטוריה, עמוד 100, הוצאת Media41LTD
↑  שלמה חסיד, ידיעה על מותו של דוד ישי, באתר ynet, 16 בפברואר 2003
גדילה מעריכית

הגרף ממחיש כיצד הגדילה המעריכית (ירוק) עולה על גדילה ליניארית (אדום) וגם על גדילה ממעלה שלישית (כחול).  גדילה מעריכית  גדילה ממעלה שלישית  גדילה ליניארית
גדילה מעריכית או צמיחה אקספוננציאלית (באנגלית: Exponential Growth) היא תהליך שמתאר גדילה כמותית כתלות בזמן. גדילה זו מתרחשת כאשר הקצב הרגעי של השינוי הכמותי (אשר ניתן לתיאור על ידי הנגזרת של הפונקציה הכמותית), פרופורציונלי לכמות עצמה.
פונקציה המתארת גדילה מעריכית מיוצגת על ידי אקספוננט, זאת בשונה מפונקציות אחרות המתארות גדילה, כגון פרבולה או ישר. אם קבוע הפרופורציה המתאר את הגדילה הוא בעל סימן שלילי, אזי נהוג לומר כי מדובר בדעיכה מעריכית ולא בגדילה. במקרה שהמרחב מעליו מוגדרת הפונקציה הוא מרחב בדיד ולא רציף, ההתנהגות הפונקציונלית מכונה גדילה גאומטרית או דעיכה גאומטרית, מאחר שערכי הפונקציה ניתנים למיפוי כטור גאומטרי.
הנוסחה לגדילה מעריכית עבור משתנה  x(t_{n}) שמוגדר מעל זמן בדיד (סדרת הרגעים  t_{n}=0,1,2...,n) שקצב הגדילה שלו הוא  r, נתונה על ידי:  x(t_{n})=x_{0}(1+r)^{t_{n}} כאשר  x_{0} מוגדר להיות ערך המשתנה  x בראשית הזמן.
גדילה שכזו מתקיימת בתחומים שונים בחיי היומיום, ובהם: הפצת זיהום נגיפי, תפיחה של חוב לאור ריבית דריבית וכן התפשטות של סרטונים ויראליים ברשת האינטרנט. במקרים אלה ונוספים, הגדילה המעריכית אינה נמשכת לעד, אלא מאטה החל משלב מסוים לאור קיומם של חסמים עליוניים חיצוניים (למשל, קיומה של אוכלוסייה סופית או מגבלות מרחביות שונות), והגדילה הופכת להיות גדילה לוגיסטית.
גדילה מעריכית מכונה לעיתים בשם השגוי "גדילה מהירה", אלא שגדילה מעריכית עשויה גם להיות איטית.
דוגמאות > ביולוגיה

בתרביות של מיקרואורגניזמים, מספר הישויות יגדל בקצב אקספוננציאלי עד שחומרי המזון בתרבית יגמרו. בדרך כלל האורגניזם הראשון בתרבית מתפצל לשני אורגניזמים, שכל אחד מהם מתפצל לשניים כך שנוצרים ארבעה חדשים. התפצלותם של הארבעה מובילה ליצירת שמונה חדשים, וכן הלאה. מכיוון שגדילה מעריכי מצביע על קצב צמיחה קבוע, ההנחה היא שתאים הגדלים באופן אקספוננציאלי נמצאים במצב יציב. דוגמה לחלוקת אורגניזמים כזו היא תהליך יצירת עובר, שבו הזיגוטה מתחלקת בחלוקה מיטוטית לאחר ההפריה, ומספר התאים גדל בקצב אקספוננציאלי.
בהנחה שאין חיסון זמין, נגיפים (למשל נגיף הקורונה או אבעבועות שחורות) בדרך כלל מתפשטים באוכלוסייה בקצב אקספוננציאלי. כל אדם נגוע יכול להדביק מספר אנשים חדשים.